Source: http://zoj.sk/sk/dokumenty/zoj/90-ziadost-skupiny-sudcovsudna-rada
Timestamp: 2019-12-12 23:58:12+00:00

Document:
Prečítané: 3212x
Župné nám.č.13
Vážená Súdna rada Slovenskej republiky,
V zmysle čl.147 ods.1 Ústavy Slovenskej republiky („ústava“),ako aj §18 ods.1 písm. c) zákona č.385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov („zákon o sudcoch“),disciplinárne stíhaného sudcu môže na návrh Súdnej rady Slovenskej republiky („súdna rada“) odvolať iba prezident republiky a len na základe rozhodnutia disciplinárneho senátu pre čin, ktorý je nezlučiteľný s výkonom funkcie sudcu.
§116 ods.3 zákona o sudcoch ustanovuje legálnu definíciu takéhoto činu (závažné disciplinárne previnenie nezlučiteľné s funkciou sudcu).
Ústavné princípy legality a ústavne konformného výkladu a uplatňovania práva umožňujú potom interpretovať a aplikovať §22 ods.1 zákona o sudcoch, ktorý sa týka dočasného pozastavenia výkonu funkcie sudcu, iba tak, že toto opatrenie možno pri disciplinárnom stíhaní uložiť iba takému sudcovi, ktorý je stíhaný za závažné disciplinárne previnenie nezlučiteľné s funkciou sudcu podľa §116 ods.3 zákona o sudcoch.
Pretože v súčasnosti majú dočasne pozastavený výkon funkcie viacerí disciplinárne stíhaní sudcovia, a to aj napriek tomu, že u nich nejde o závažné disciplinárne previnenie nezlučiteľné s funkciou sudcu podľa §116 ods.3 zákona o sudcoch, žiadame súdnu radu, aby využila svoju zákonnú právomoc a ukončila stav, ktorý nie je v súlade s ústavou.
Autori a signatári prehlásenia Päť viet a Výzvy sudcov zo dňa 26.septembra 2009, prítomní na stretnutí v Bratislave -Devíne dňa 10. októbra 2009:
Juraj Babjak, SOB
Ľudmila Babjaková, SOB
Dušan Čimo, SOB
Jana Dubovcová, SOB
Anton Jaček, SOB
Darina Kuchtová, SOB
Beáta Vrťová, SOB
za autorov a signatárov
Tento týždeň2047
Tento mesiac5145
Spolu378438
Nachádzaš sa tu: Hlavná stránka Dokumenty Zoj Žiadosti skupiny sudcov - Súdna rada SR

References: čl.147
 §18

§116
 §22
 §116
 §116